 Proza - : - Oglinda si masca de Jorge Luis Borges : - Oglinda si masca de Jorge Luis Borges"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Artificii ... (Proza) > Religio... (Poezie) > 1971 ... (Poezie) > Marea ... (Poezie) > Poemul... (Poezie) > Lui John... (Poezie) > Aurul... (Poezie) > Pentru coiot... (Poezie) > Unei pisici ... (Poezie) > Fagaduint... (Poezie) > O... (Poezie) > Orbul ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1835318 Oglinda_si_masca' > Vizionari: 19118 > Oglinda si masca proza [ ] - - - - - - - - - - - - - - - - - - - - - - - - - de Jorge Luis Borges [Jorge_Luis_Borges ] 2009-05-05 | | inscris in biblioteca de Necula Florin Danut Dupa incheierea bataliei de la Clontarf, in care umilit a fost norvegul, Preainaltul Rege si-a chemat poetul si i-a spus: - ispravile cele mai stralucite isi pierd lumina daca nu sunt pecetluite prin cuvinte. Voiesc sa-mi cinti biruinta si slava. Deci fi-voi eu Eneas; iar tu imi vei fi Vergiliu. Te simti in stare sa pornesti la asta infaptuire, ce ne va face pe amindoi nemuritori? - Da, Rege, i-a raspuns poetul. Eu sunt Ollan. Dousprezece ierni in sir deprins-am stiinta metricii cu de-amanuntul. Pot spune pe de rost cele trei sute saizeci de alcatuiri ce stau la temelia adevaratei poezii. Ciclurile din Ulster si din Munster supuse-s, toate, strunelor harfei mele. Canoanele ma indrituiesc a minui stravechile cuvinte ale limbii ca si metaforele cele mai dibace. Stapinesc tainica scriitura ce ocroteste mestesugul nostru de curioasa iscodire a plebei. Pot cinta deopotriva iubirile, furtul de vite, ispravile pe mare sau razboiul. stiu stirpea mitologica a tuturor caselor domnitoare din irlanda. Cunosc virtutile ierburilor, astrologia judiciara, matematicile si dreptul canonic. Mi-am infrint, in publica intrecere, adversarii. Am deprins iscusinta in ale satirei, speta care pricinuieste vatamarea pielii, chiar si lepra. Cunosc si minuirea spadei, asa cum dovedit-o-am in batalia ta. Un singur lucru nu-mi sta in puteri: sa multumesc pentru darul ce-mi faci. Regele, care ostenea lesne in fata discursurilor lungi si neobisnuite, ii spuse cu usurare: - Cunosc prea bine aceste lucruri. Am aflat ca in hotarul anglilor privighetoarea a si inceput sa cinte. Cind se va fi incheiat din nou ploi si zapezi, cind iar se va fi intors privighetoarea de pe meleagurile ei din sud, iti vei rosti cintarea in fata curtii si a Sfatului Poetilor. Un an intreg iti las. Vei slefui fiece litera si fiece cuvint. Rasplata, stii prea bine, nu va sa fie nevrednica nici de regeasca noastra rinduiala si nici de veghile-ti pline de har. - Rege, rasplata cea mai mare e sa-ti vad chipul, spuse poetul, care era, totdeodata, curtean. Se inchina si se duse, intrezarind, deja, cite un vers. Cind se implini anul - tot, numai molime si razvratiri - infatisa cintarea. O declara cu lenta siguranta, fara o privire catre manuscris. Regele incuviinta din cap. iar toti in jurul lui faceau la fel, pina si aceia care, ingramaditi la usi, nu desluseau nici un cuvint. in cele din urma, Regele grai: - Primesc opera ta. E o victorie mai mult. Ai redat fiecarei vorbe miezul ei nestricat si fiecarui nume epitetul pe care i-l daruisera poetii cei dintii. in tot poemul n-ai gasi nici macar o imagine care sa nu fi fost folosita de clasici. Razboiul e frumoasa intretesere de oameni, iar apa spadei este singele. Marea isi are zeul ei, iar norii prezic viitorul. Ai minuit cu iscusinta rima, aliteratia, asonanta, cantitatile, artificiile doctei retorici, inteleapta alternare a metrilor. Daca s-ar pierde intreaga literatura a irlandei - omen absit - ea s-ar putea reconstrui, fara nici o omisiune, prin mijlocirea clasicei tale ode. Treizeci de scribi o vor transcrie de cite doua ori. Urma o tacere si apoi continua. - Totu-i desavirsit, insa, cu toate acestea, nimic nu s-a intimplat. in vine singele n-a prins sa curga mai navalnic. Miinile n-au tresarit in cautarea arcului. si nimeni n-a palit. Nimeni n-a slobozit racnetul luptei, nimeni nu si-a repezit pieptul drept stavila in fata vikingului. De astazi intr-un an aplauda-vom o noua lauda, poete. Ca semn al multumirii noastre, primeste aceasta oglinda care e din argint. - Ma inchin si inteleg, spuse poetul. Stelele cerului isi reluara limpedea cale. Din nou cinta privighetoarea in padurile saxone si poetul se intoarse iar cu codicele sau, mai putin lung decit acela dinainte. Nu-l spuse pe de rost; il citi cu vadita sovaiala, inlaturind anumite frinturi, de parca el insusi nu le-ar fi inteles pe deplin sau n-ar fi voit sa le pingareasca. Pagina era stranie. Nu era o descriere a bataliei, era chiar batalia. in valmasagul luptei se zbuciumau Dumnezeul care e Trei si totdeodata Unu, zeii pagini ai irlandei si aceia care aveau sa se infrunte peste veacuri, la inceputul Eddei celei Mari. Forma era la fel de curioasa. Un substantiv la singular putea admite un verb la plural. Prepozitiile erau straine normelor comune. Asprimea se invecina cu armonia. Metaforele erau arbitrare sau, cel putin, asa pareau. Regele schimba citeva cuvinte cu invatatii care ii stateau in preajma si apoi vorbi astfel: - Despre intiia ta cintare am spus ca este esenta fericita a tot ce s-a cintat cindva in irlanda. Aceasta le intrece, insa, pe toate cite-au fost pina la ea si totdeodata le ucide. Te minuneaza, te farmeca si te descumpaneste. De n-o vor pretui nepriceputii, vor pretui-o in schimb, din plin, cei stiutori, nu multi la numar. Un sipet din ivoriu va fi strajerul unicului exemplar. iar de la pana care a zamislit o opera atit de stralucita putem nadajdui una si mai mareata. Adaogi cu un zimbet: - Suntem figuri ale unei fabule cu totii, si se cuvine sa ne amintim ca in fabule-i stapinitor numarul trei. Poetul isi ingadui sa sopteasca: - Cele trei daruri ale vrajitorului, triadele si neindoielnica Treime. Regele continua: - iar drept zalog al pretuirii noastre, primeste in dar aceasta masca de aur. - Ma inchin si inteleg, rosti poetul. Sorocul se implini din nou. La palat, strajile observara ca poetul n-avea cu sine nici un manuscris. Nu fara uimire inaltul Rege il privi: era aproape alt om. Ceva ce nu putea fi timpul ii adincise si ii preschimbase chipul. Ochii pareau sa priveasca foarte departe ori sa fi ramas fara vedere. Poetul ceru ingaduinta sa-i vorbeasca. Slujitorii parasira incaperea. - N-ai compus oda? intreba Regele. - Ba da, raspunse trist poetul. De nu mi-ar fi ingaduit Atotputernicul s-o fac! - Poti s-o repeti? - Nu ma incumet. - iti dau curajul care iti lipseste, spuse Regele. Poetul rosti poemul. Era alcatuit doar dintr-un singur rind. Fara a indrazni sa-l spuna cu glas tare, poetul si Regele sau il murmurara in soapta, ca pe o rugaciune tainica ori un blestem. Regele nu era nici mai putin uimit, nici mai putin cutremurat decit poetul. Se privira amindoi, palizi la chip. - in anii tineretii mele, spuse apoi Regele, am navigat inspre apus. Pe o insula am vazut ogari de argint care ucideau mistreti de aur. in alta ne-am imbatat de aroma merelor fermecate. in alta am vazut ziduri de foc. in cea mai departata dintre toate, un riu boltit, atirnind in vazduh, brazda cerul iar apele lui erau pline de pesti si de corabii. Acestea toate sunt minuni, desigur, dar nu se pot asemui cu poemul tau, care intr-un fel le cuprinde pe toate. Ce vraji ti l-au dezvaluit? - in zorii zilei, raspunse poetul, m-am pomenit rostind niste cuvinte pe care intii nu le-am putut pricepe. Cuvintele acestea sunt in poem. Am simtit ca faptuisem un pacat, acela, poate pe care Spiritul nu-l iarta. - si pe care acum il impartasim amindoi, sopti Regele. Acela de a fi cunoscut Frumusetea, care-i un har neingaduit oamenilor. Acum va trebui sa ne primim osinda. ti-am daruit o oglinda si o masca de aur; iata cel de al treilea dar, care va fi si cel din urma. ii puse in mina dreapta un pumnal. Despre poet se stie ca si-a dat singur moartea indata ce a parasit palatul; despre Rege ca-i cersetor si rataceste pe drumurile irlandei, care i-a fost cindva regat, si ca n-a mai rostit poemul niciodata. | index 'pageview'); 